# অ্যাডাম্‌স রিব
সংক্ষিপ্ত ইউআরএল

| অ্যাডাম্‌স রিব |
| --- |
| প্রেক্ষাগৃহে মুক্তির পোস্টার |
| Adam's Rib |
| পরিচালক | জর্জ কিউকর |
| প্রযোজক | লরেন্স ওয়েনগার্টেন |
| রচয়িতা | রুথ গর্ডন গারসন ক্যানিন |
| শ্রেষ্ঠাংশে | * স্পেন্সার ট্রেসি
* ক্যাথরিন হেপবার্ন
* জুডি হলিডে
* টম ইউয়েল
* ডেভিড ওয়েন
* জিন হ্যাগেন
 |
| সুরকার | মিকলোশ রোজা |
| চিত্রগ্রাহক | জর্জ জে. ফলসি |
| সম্পাদক | জর্জ বোলমার |
| প্রযোজনা কোম্পানি | মেট্রো-গোল্ডউইন-মেয়ার |
| পরিবেশক | লোস ইঙ্ক |
| মুক্তি | * ১৮ নভেম্বর ১৯৪৯ (1949-11-18)
 |
| স্থিতিকাল | ১০১ মিনিট |
| দেশ | মার্কিন যুক্তরাষ্ট্র |
| ভাষা | ইংরেজি |
| নির্মাণব্যয় | $১,৭২৮,০০০ |
| আয় | $৩,৯৪৭,০০০ |

অ্যাডাম্‌স রিব জর্জ কিউকর পরিচালিত ১৯৪৯ সালের মার্কিন প্রণয়ধর্মী হাস্যরসাত্মক নাট্য চলচ্চিত্র। এই চলচ্চিত্রের চিত্রনাট্য লিখেছেন রুথ গর্ডন ও গারসন ক্যানিন। এতে শ্রেষ্ঠাংশে অভিনয় করেন স্পেন্সার ট্রেসি ও ক্যাথরিন হেপবার্ন, তারা বিবাহিত আইনজীবী চরিত্রে অভিনয় করেন যারা আদালতে একে অপরের বিপক্ষে লড়াই করেন। জুডি হলিডে তৃতীয় প্রধান অভিনয়শিল্পী হিসেবে কাজ করেন। চলচ্চিত্রটির সুর করেছেন মিকলোশ রোজা, কেবল "ফেয়ারওয়েল, অ্যামান্ডা" গানটির রচনা করেছেন কোল পর্টার।

চলচ্চিত্র মুক্তির পর সমাদৃত হয় এবং ধ্রুপদী প্রণয়ধর্মী হাস্যরসাত্মক চলচ্চিত্র হিসেবে গণ্য হয়। গর্ডন ও ক্যানিন এই চলচ্চিত্রের জন্য শ্রেষ্ঠ কাহিনি ও চিত্রনাট্য বিভাগে একাডেমি পুরস্কারের মনোনয়ন লাভ করেন। এটি এএফআইয়ের ১০০ বছর...১০০ চলচ্চিত্র ও অনুরাগ তালিকার জন্য মনোনীত হয় এবং এএফআইয়ের ১০০ বছর...১০০ হাসি তালিকায় #২২তম স্থান লাভ করে।

## কুশীলব

* স্পেন্সার ট্রেসি - অ্যাডাম বোনার
* ক্যাথরিন হেপবার্ন - অ্যামান্ডা বোনার
* জুডি হলিডে - ডরিস অ্যাটিঞ্জার
* টম ইউয়েল - ওয়ারেন অ্যাটিঞ্জার
* ডেভিড ওয়েন কিপ লুরি, গীতিকার ও পিয়ানোবাদক
* জিন হ্যাগেন - বেরিল কেইন
* হোপ এমারসন - অলিম্পিয়া লা পিয়ার
* ইভ মার্চ - গ্রেস
* ক্ল্যারেন্স কল্ব - বিচারক রেইজার
* এমারসন ট্রেসি - জুলস ফ্রিক
* পলি মোরান - মিসেস ম্যাকগ্রা
* উইল রাইট - বিচারক মার্কাসন
* এলিজাবেথ ফ্লোর্নয় - ড. মার্গারেট ব্রোডেই
* মারভিন কাপলার - আদালতের স্টেনোগ্রাফার
* উইল স্ট্যান্টন - ট্যাক্সিক্যাব চালক
* রে ওয়াকার - আলোকচিত্রী

## মূল্যায়ন

### বক্স অফিস

মেট্রো-গোল্ডউইন-মেয়ারের নথি অনুসারে, চলচ্চিত্রটি মার্কিন যুক্তরাষ্ট্র ও কানাডায় $২,৯৭১,০০০ এবং এর বাইরে $৯৭৬,০০০ উপার্জন করে, যা থেকে আয় হয় $৮২৬,০০০।

### সমালোচনামূলক প্রতিক্রিয়া

পর্যালোচনা সংগ্রাহক ওয়েবসাইট রটেন টম্যাটোসে ২৮টি পর্যালোচনার ভিত্তিতে ৮.০৪/১০ গড়ে চলচ্চিত্রটির রেটিং স্কোর ৯৬%। ওয়েবসাইটটির সমালোচনামূলক ঐকমত্যে বলা হয়, "গারসন ক্যানিনের বুদ্ধিদীপ্ত, পরিশীলিত চিত্রনাট্যের সাথে মিলে গিয়ে জর্জ কিউকর, স্পেন্সার ট্রেসি ও ক্যাথরিন হেপবার্ন সকলেই এই ধ্রুপদী হাস্যরসাত্মক *অ্যাডামস রিব*-এ সেরা রূপে ছিলেন।"

### পুরস্কার ও স্বীকৃতি

১৯৫১ সালে প্রদত্ত ২৩তম একাডেমি পুরস্কারে রুথ গর্ডন ও গারসন ক্যানিন এই চলচ্চিত্রের জন্য শ্রেষ্ঠ কাহিনি ও চিত্রনাট্য বিভাগে একাডেমি পুরস্কারের মনোনয়ন লাভ করেন।

"সাংস্কৃতিক, ঐতিহাসিক ও নান্দনিকভাবে গুরুত্বপূর্ণ" বিবেচনায় লাইব্রেরি অব কংগ্রেস ১৯৯২ সালে চলচ্চিত্রটিকে মার্কিন যুক্তরাষ্ট্রের জাতীয় চলচ্চিত্র রেজিস্ট্রিতে সংরক্ষণের জন্য নির্বাচন করে।

চলচ্চিত্রটি আমেরিকান ফিল্ম ইনস্টিটিউটের নিম্নোক্ত তালিকায় স্বীকৃতি পেয়েছে:

* ২০০০: এএফআইয়ের ১০০ বছর...১০০ হাসি – #২২
* ২০০৮: এএফআইয়ের ১০ সেরা ১০:
	+ #৭ প্রণয়ধর্মী হাস্যরসাত্মক চলচ্চিত্র

## তথ্যসূত্র

## বহিঃসংযোগ

* আমেরিকান ফিল্ম ইন্সটিটিউট ক্যাটালগে *অ্যাডাম্‌স রিব*
* ইন্টারনেট মুভি ডেটাবেজে *অ্যাডাম্‌স রিব*  (ইংরেজি)
* টিসিএম চলচ্চিত্র ডেটাবেজে *অ্যাডাম্‌স রিব*
* *অ্যাডাম্‌স রিব* রটেন টম্যাটোস-এ
* *Adam's Rib* essay by Daniel Eagan in America's Film Legacy: The Authoritative Guide to the Landmark Movies in the National Film Registry, A&C Black, 2010 আইএসবিএন ০৮২৬৪২৯৭৭৭, pages 429-430